Document ID: /roh_data/filtered/fineweb-2-filterrobots_roh.jsonl.gz/12718

Surtut ils dus hotels da 5 stailas Kulm e Palace a San Murezzan n’èn betg d’accord cun ils plans da la Chris Silber St. Moritz SA che è possessura da l’areal «Serletta süd».
Sco quai che la Südostschweiz scriva, hajan las direcziuns dals dus hotels preschentà ina soluziun da cumpromiss e pretendan ch’il project vegniss reducì per 17,5 meters. Quai n’è tenor Martin Meyer, il manader da project betg realistic ed era betg realisabel.
Decisiun decisiva
Il cussegl communal da San Murezzan vegn a tractar il project ils 27 d’avust 2015. La populaziun duai suenter decider a l’urna ils 18 d’october davart la revisiun da la planisaziun locala.
Per la Clinica Gut è quai ina votaziun decisiva. Tenor il CEO Adrian Urfer, avess la clinica da bandunar San Murezzan, sch’il project vegniss impedì vinavant. Quai scriva la Chris Silber St. Moritz SA en ina communicaziun. 130 plazzas da lavur giessan a perder cun la clinica, ulteriuras 80 na vegnissan betg realisadas cun il nov hotel.